梗長而軟，最長有4m到，有伸長兼攀援性。根幼而長，有些少肉質；近根部份草質，近葉部份似剛毛，纖細而簇生，樣似羽毛，呈Δ式伸展，伸長嘅梗可以長到幾米；梗有好多分枝，細樖仔時直立兼光滑，帶綠色嘅葉狀枝；每片有6～13嚿細枝，長3～6mm，綠色，好幼，似三棱錐。葉着生，生喺葉狀枝基，淡啡，似帶刺鱗片噉。花着生喺短柄，多數開1～4朵，公乸唔同樹，綠白，有短柄；花被似倒立嘅披針噉。果屬漿果，直徑6～7mm，熟咗之後變紫啡色，入面有1～3粒籽。